A4-0138/98

Ψήφισμα σχετικά με την ανταγωνιστικότητα της ευρωπαϊκής βιομηχανία

Το Ευρωπαϊκό Κοινοβούλιο,

- έχοντας υπόψη το έγγραφο εργασίας που συνέταξαν οι υπηρεσίες της Επιτροπής σχετικά με την ανταγωνιστικότητα της ευρωπαϊκής βιομηχανίας (SEC(96)2121 - C4-0025/97),

- έχοντας υπόψη το ψήφισμα του Συμβουλίου της 21ης Νοεμβρίου 1994 σχετικά με την ενίσχυση της ανταγωνιστικότητας της ευρωπαϊκής βιομηχανίας ((EE C 343 της 6.12.94, σελ. 1.)),

- έχοντας υπόψη τις παρατηρήσεις που διατυπώθηκαν από τα ενδιαφερόμενα μέρη, κυρίως στο πλαίσιο της ακρόασης της 25ης Σεπτεμβρίου 1997,

- έχοντας υπόψη τα προηγούμενα ψηφίσματά του σχετικά με τη βιομηχανική πολιτική της Ένωσης,

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής (A4-0138/98),

A. εκτιμώντας ότι η βιομηχανία εξακολουθεί να αποτελεί τη βάση για την ανάπτυξη και την ευημερία στην Ευρώπη[semigr ] λαμβάνοντας υπόψη ότι το μεγαλύτερο μέρος των ευρωπαϊκών εξαγωγών συνίσταται από βιομηχανικά αγαθά[semigr ] λαμβάνοντας επίσης υπόψη ότι η βιομηχανία έχει ιδιαίτερη σημασία για πολλούς από τους τομείς υπηρεσιών επιστημονικού επιπέδου καθότι αυτοί αποτελούν αγοραστές των προϊόντων της,

Β. εκτιμώντας ότι, η βιομηχανία παρέχει στις υπηρεσίες τα εργαλεία και τις μεθόδους όπου βασίζεται η παραγωγικότητά τους και ότι η ανταγωνιστικότητα των επιχειρήσεων, ως αποτέλεσμα της ικανότητάς τους να αναλαμβάνουν τις στρατηγικές αυτές λειτουργίας, είναι κατά συνέπεια αποφασιστική για την τόνωση της οικονομικής ανάπτυξης,

Γ. εκτιμώντας ότι η διαδικασία αυτή υπογραμμίζει την αλληλεξάρτηση του βιομηχανικού ιστού με τις άλλες οικονομικές δραστηριότητες και το θεσμικό τους πλαίσιο,

Δ. εκτιμώντας ότι η Ευρώπη πρέπει να διαθέτει έναν πυκνό βιομηχανικό ιστό, κατανεμημένο αρμονικά στο σύνολο των τομέων δραστηριότητας χωρίς να παραγνωρίζεται ο συμπληρωματικός χαρακτήρας των μικρομεσαίεων επιχειρήσεων, φορέων ανάπτυξης και απασχόλησης, καθώς και οι επιχειρήσεις μεγάλης κλίμακας, κινητήριος δύναμη της ενεργούς συμμετοχής της Ευρώπης στη διεθνοποίηση των συναλλαγών,

Ε. εκτιμώντας ότι η ανταγωνιστικότητα απαιτεί, εκτός από έναν εσωτερικό αποδοτικό βιομηχανικό μηχανισμό, γενικές οικονομικές συνθήκες σταθερότητας των τιμών και του νομίσματος καθώς και ένα φορολογικό σύστημα το οποίο να μην διαφέρει ουσιαστικά από αυτό των ανταγωνιστριών χωρών, αλλά και ένα λειτουργικό σύστημα διαμόρφωσης των μισθών,

ΣΤ. εκτιμώντας ότι η ευρωπαϊκή βιομηχανία χαρακτηρίζεται από πλήρη έλεγχο των παραγωγικών διαδικασιών, επαγγελματική εμπειρία και κατάρτιση, συσσώρευση επιστημονικής και τεχνολογικής τεχνογνωσίας απόλυτα αναγκαίας για ένα οικονομικό σύνολο τέτοιας εμβέλειας,

Ζ. εκτιμώντας ότι απαιτείται εκσυγχρονισμός του εκπαιδευτικού συστήματος στην Ευρώπη, ενίσχυση των επιχειρήσεων και της διαχείρισής τους, καθώς και εντατικοποίηση της έρευνας, με στόχο την καλύτερη χρησιμοποίηση και ανάπτυξη των νέων τεχνολογιών,

Η. εκτιμώντας ότι η προσέγγιση με στόχο την ενίσχυση της ευρωπαϊκής βιομηχανικής ανταγωνιστικότητας και τη βελτίωση της παραγωγικότητάς της, με βάση κυρίως την ευελιξία της αγοράς εργασίας και τη συνολική μείωση του μισθολογικού κόστους, αποτελεί από οικονομική και κοινωνική άποψη ακατάλληλη απάντηση,

Θ. εκτιμώντας ότι οι αγορές της Ευρώπης θα πρέπει να λειτουργούν αποτελεσματικότερα, γεγονός το οποίο συνεπάγεται αφενός τη λήψη εντατικότερων μέτρων για την καταπολέμηση των κρατικών επιδοτήσεων και των μονοπωλείων που διαστρεβλώνουν τον ανταγωνισμό, αφετέρου την αύξηση της ανταγωνιστικότητας μέσω της καλύτερης διαχείρισης των κρατικών προμηθειών και της ιδιωτικοποίησης, αλλά και την περαιτέρω ελευθέρωση και την κατάργηση του ρυθμιστικού πλαισίου των αγορών,

Ι. εκτιμώντας ότι το φαινόμενο προσαρμογής της βιομηχανίας, και γενικότερα της ευρωπαϊκής οικονομίας στη νέα τεχνολογική και οικονομική πραγματικότητα, αποτελεί αναμφισβήτητη πρόκληση για την Ευρώπη που αφορά την κοινωνία στο σύνολό της και εκχωρεί στους πολιτικούς, οικονομικούς και κοινωνικούς ιθύνοντες ακόμη μεγαλύτερες ευθύνες, εφόσον η φάση μετάλλαξης της κοινωνίας πρέπει να διεξαχθεί κάτω από κοινωνικές συνθήκες αποδεκτές οι οποίες ενισχύουν το ευρωπαϊκό κοινωνικό πρότυπο,

ΙΑ. εκτιμώντας ότι ο ρυθμός των αλλαγών αυξάνεται όλο και περισσότερο λόγω της ανάπτυξης νέων τεχνολογιών, λόγω της παρουσίας νέων ανταγωνιστριών χωρών και λόγω της δημιουργίας πιό ανοικτών αγορών, και για τους λόγους αυτούς οι ρυθμίσεις και οι κανόνες θα πρέπει να βασίζονται σε απλές και μακροπρόθεσμες αρχές, ώστε να προκύψει η απαραίτητη ευελιξία που απαιτείται για την προσαρμογή στις νέες εποχές,

1. χαιρετίζει τη δημοσίευση της έκθεσης για την ανταγωνιστικότητα της ευρωπαϊκής βιομηχανίας η οποία προσφέρει βασική ανάλυση ποιότητας και ένα πολύτιμο εργαλείο αξιολόγησης για τη συνέχιση της ευρωπαϊκής βιομηχανικής πολιτικής και επιθυμεί να δημοσιεύει τακτικά η Επιτροπή τέτοια έκθεση αξιολόγησης με βάση τις ίδιες αναλύσεις που επιτρέπουν την παρακολούθηση της εξέλιξης των επιδόσεων της ευρωπαϊκής βιομηχανίας και την εκτίμηση της αποτελεσματικότητας των εφαρμοζόμενων μέτρων[semigr ]

2. τονίζει ότι τα προβλήματα της Ευρώπης έχουν πλέον διαπιστωθεί, γεγονός που απαιτεί τη μετάβαση από την ανάλυση στην πράξη[semigr ] για το σκοπό αυτό τα κράτη μέλη θα πρέπει να ανταποκριθούν στη δέσμευσή τους σε ό,τι αφορά την αύξηση της ανταγωνιστικότητας[semigr ]

3. σημειώνει τον αμφιλεγόμενο χαρακτήρα των συμπερασμάτων της Επιτροπής, εκ των οποίων προκύπτει ωστόσο ότι παρά τη συχνά αρνητική κριτική, η ευρωπαϊκή βιομηχανία συνεχίζει να έχει αξιόλογες επιδόσεις στους παραδοσιακούς τομείς της αρμοδιότητάς της (μηχανική και μεταλλουργία, χημεία και φαρμακευτική βιομηχανία), παρότι και οι τομείς αυτοί βρίσκονται γενικά σε χαμηλότερα επίπεδα από αυτούς των ομολόγων τους στην Ιαπωνία και Αμερική και παρότι η τάση αυτή δεν φαίνεται να σημειώνει κάμψη κατά τη διάρκεια των τελευταίων ετών[semigr ]

4. υπογραμμίζει την επίδραση των συναλλαγματικών διακυμάνσεων στην ανταγωνιστικότητα των ευρωπαϊκών επιχειρήσεων, είτε στην Ευρώπη τα έτη '92-'93 είτε έναντι του δολαρίου κατά τη διάρκεια της τελευταίας δεκαετίας, και θεωρεί ότι στο πλαίσιο αυτό η υιοθέτηση του ενιαίου νομίσματος θα παίξει πράγματι σταθεροποιητικό και θετικό ρόλο[semigr ]

5. σημειώνει ότι δεν υπάρχουν πραγματικές χρόνιες αδυναμίες στους επί μέρους τομείς, με μόνη εξαίρεση την καθυστέρηση που σημειώνεται στον τομέα των τεχνολογιών της πληροφόρησης και σε μικρότερο βαθμό στις βιοτεχνολογίες[semigr ] εκφράζει ωστόσο την ανησυχία του για τη διαρθρωτική δυσλειτουργία που πλήττει τόσο τις επιχειρήσεις όσο και το θεσμικό πλαίσιο, για την ακαμψία κάθε είδους, τις δυσκολίες και τη βραδύτητα προσαρμογής των επιχειρήσεων και της ευρωπαϊκής εταιρείας στις τεχνολογικές μεταβολές και στις συνέπειές τους[semigr ]

6. υπογραμμίζει την ιδιαίτερα αισθητή σχέση μεταξύ της παραγωγικότητας της ευρωπαϊκής οκονομίας και του ποσοστού επενδύσεων, τόσο δημοσίων όσο και ιδιωτικών, του οποίου η πτώση κατά τη διάρκεια της τελευταίας δεκαετίας αποτελεί οπωσδήποτε ένα από τα μεγαλύτερα προβλήματα[semigr ]

7. διερωτάται όσον αφορά το επίπεδο της παραγωγικότητας στην Ευρώπη, αφενός σχετικά με το βάρος της φορολογίας που πλήττει τις επιχειρήσεις και τους εργαζομένους σε σχέση με την απόδοσή τους και αφετέρου σχετικά με την αποτελεσματικότητα των μέσων που χρησιμοποιούν οι ευρωπαϊκές επιχειρήσεις για να αυξήσουν την παραγωγικότητά τους, διαπιστώνοντας παράλληλα ότι με ίσο επίπεδο ανάπτυξης οι Ηνωμένες Πολιτείες δημιουργούν περισσότερες θέσεις απασχόλησης με τόσο υψηλή όσο και χαμηλή προστιθέμενη αξία από ό,τι η Ευρώπη[semigr ]

8. σημειώνει ότι, αν εξαιρέσουμε ένα σημαντικό διαφοροποιημένο και συμπληρωματικό δυναμικό έρευνας, η Ευρώπη έχει μέτρια αποτελέσματα στον τομέα της καινοτομίας, σημαντικό ωστόσο παράγοντα για την ανταγωνιστικότητά της, γεγονός που ερμηνεύεται με οπισθοχώρηση στον τομέα των διπλωμάτων ευρεσιτεχνίας[semigr ]

9. αναγνωρίζει τον αντίκτυπο των περιβαλλοντικών απαιτήσεων για την ανταγωνιστικότητα ως παράγοντα ενθάρρυνσης της έρευνας, της καινοτομίας και της βελτίωσης της ποιότητας των προϊόντων, αλλά πιστεύει επίσης ότι η περιβαλλοντική δέσμευση αποτελεί καθαρή χρηματοδοτική επιβάρυνση που δεν πρέπει να γίνεται δεκτή στο κόστος παραγωγής παρά μόνον στο μέτρο που οι υπόλοιποι ανταγωνιστές ακολουθούν την ίδια κατεύθυνση, αλλά να εγγράφεται σε μια γενικότερη προσέγγιση της διαρκούς ανάπτυξης[semigr ]

10. επισημαίνει ότι οι βιομηχανικές διαρθρώσεις της Ευρώπης, πέραν από την επικάλυψη των οικονομιών που προκύπτει από την ανάπτυξη των εμπορικών συναλλαγών στην εσωτερική αγορά, εξακολουθούν να χαρακτηρίζονται από τα ιδιαίτερα εθνικά στοιχεία που φαίνεται ότι εξελίσσονται με βραδύτητα, αντικατοπτρίζοντας την δυσκολία της Ευρώπης να εξελιχθεί σε ένα οργανωτικό πρότυπο που θα κατευθύνεται προς την διεθνοποίηση των αγορών[semigr ]

11. πιστεύει ότι η ανάλυση της Επιτροπής δικαιολογεί πλήρως τη βελτίωση των γενικότερων προϋποθέσεων για την ενίσχυση της ανταγωνιστικότητας της βιομηχανίας και την επιτάχυνση των απαραίτητων διαρθρωτικών αλλαγών[semigr ]

12. καλεί συνεπώς την Επιτροπή να εκπονήσει προτάσεις για τον καθορισμό των βάσεων μιας πραγματικής ευρωπαϊκής βιομηχανικής πολιτικής που θα στηρίζεται κυρίως σε μέτρα για την τόνωση των κρατικών και των ιδιωτικών επενδύσεων, στην καθιέρωση μηχανισμών υποστήριξης -σύμφωνα με το πρότυπο ΕΚΑΧ- υπέρ των καινοτόμων βιομηχανικών τομέων που δημιουργούν νέες θέσεις εργασίας ή/και των αναδιαρθρωμένων βιομηχανιών, και στην ανάπτυξη του κεφαλαίου κινδύνου[semigr ]

13. εφιστά την προσοχή στο ότι η βιομηχανική πολιτική της Ένωσης θα πρέπει να προωθεί τους μακροπρόθεσμους στόχους και να συμβάλλει στην οικονομική και κοινωνική συνοχή[semigr ]

14. θεωρεί ότι είναι απαραίτητο να ληφθεί μέριμνα για τη δημιουργία ευνοϊκότερου για τις επιχειρήσεις χρηματοδοτικού περιβάλλοντος, το οποίο θα διευκολυνθεί από τη θέσπιση του ευρώ, ενθαρρύνοντας ιδιαίτερα τη χρηματιστηριακή κεφαλοποίηση, δημιουργώντας ένα φορολογικό πλαίσιο ευνοϊκό για την εσωτερική χρηματοδότηση και την απασχόληση, βοηθώντας τη διαφοροποίηση των πηγών χρηματοδότησης, ιδιαίτερα για τις μικρομεσαίες επιχειρήσεις και τέλος επιδιώκοντας χαμηλότερα ex-post πραγματικά επιτόκια[semigr ]

15. υποστηρίζει ένθερμα την αρχή του συντονισμού και της εναρμόνισης των φορολογικών πολιτικών, ιδιαίτερα όσον αφορά τις διάφορες μορφές φορολόγησης των επιχειρήσεων ούτως ώστε να αποφεύγεται κάθε εθνικός και/ή περιφερειακός φορολογικός αθέμιτος ανταγωνισμός που θα οδηγούσε, εκτός από την μετεγκατάσταση των επιχειρήσεων, σε φορολογική πτώχευση της τοπικής αυτοδιοίκησης με καταστροφικά αποτελέσματα σε μεσοπρόθεσμη και μακροπρόθεσμη βάση για το οικονομικό και κοινωνικό περιβάλλον της Ευρώπης[semigr ]

16. επιμένει στη σημασία και την ευθύνη της δημόσιας, εθνικής και ευρωπαϊκής εξουσία στον τομέα της χρηματοδότησης και της ενίσχυσης για τη χρηματοδότηση των έργων υποδομής των μεταφορών και των τηλεπικοινωνιών που τίθενται στη διάθεση των επιχειρήσεων και επαναλαμβάνει με την ευκαιρία αυτή τα αιτήματά του που αφορούν τη χρηματοδότηση των διευρωπαϊκών δικτύων, ενώ παράλληλα η χρηματοδότηση της υποδομής των τηλεπικοινωνιών πρέπει να συνοδεύεται από την αναγκαία προσαρμογή στις νέες τεχνολογίες[semigr ]

17. θεωρεί ότι η διοικητική απλοποίηση και γενικότερα η βελτίωση του διοικητικού πλαισίου των επιχειρήσεων με όλες τις μορφές (από τη δημιουργία της επιχείρησης έως την είσπραξη του φόρου μέσω της εφαρμογής του κοινωνικού δικαίου και τη συλλογή στατιστικών στοιχείων), δεν αποτέλεσε αντικείμενο γενικού προβληματισμού εκ μέρους των εθνικών και ευρωπαϊκών δημόσιων αρχών και προτείνει την κατεύθυνση της αναζήτησης καλύτερης στοχοθεσίας των διοικήσεων απέναντι στις επιχειρήσεις, υπό την έννοια μιας «αποστολής δημόσιας υπηρεσίας»[semigr ]

18. θεωρεί ότι στον τομέα της έρευνας και ανάπτυξης οι δημόσιες δαπάνες για τη βιομηχανική έρευνα πρέπει να κατευθύνονται περισσότερο προς την εμπορική εφαρμογή και να υποστηρίζονται μαζικά, και τούτο αφορά κυρίως την κοινοτική έρευνα και τις εθνικές πολιτικές στον τομέα της έρευνας που πρέπει επί τέτους να συντονίζονται πραγματικά μεταξύ των κρατών μελών ώστε να καταστεί δυνατό το αποτέλεσμα του συντονισμού λόγω της συνεχούς αύξησης του σημαντικού όγκου των σχεδίων έρευνας[semigr ]

19. υποστηρίζει ένθερμα τη δημιουργία ευρωπαϊκών διαρθρώσεων, ιδιωτικής, δημόσιας ή μικτής προέλευσης (διαρθρώσεις εκ των οποίων το Εύρηκα αποτελεί μια μόνον δυνατή μορφή), κατάλληλες να προσελκύσουν βιομηχανικούς εταίρους γύρω από μεγάλα σχέδια ερευνητικής συνεργασίας[semigr ]

20. θεωρεί ότι η Ένωση μπορεί να προωθήσει σημαντικά τη βιομηχανική ολοκλήρωση, εξοπλίζοντας τους ομίλους ευρωπαϊκών επιχειρήσεων με την κατάλληλη νομική διάρθρωση, όπου η έγκριση του καθεστώτος της ευρωπαϊκής εταιρείας θα αποτελούσε το πρώτο, σημαντικό από ψυχολογική άποψη, βήμα προς την αναγνώριση της ευρωπαϊκής διάστασης των επιχειρήσεων[semigr ]

21. είναι της γνώμης ότι πολιτική του ανταγωνισμού αποτελεί αναπόσπαστο μέρος της βιομηχανικής πολιτικής στο μέτρο που εγγυάται στις επιχειρήσεις ίδιες για όλους συνθήκες ανάπτυξης[semigr ] κατά συνέπεια πρέπει η πολιτική αυτή να εναρμονίζεται με την πολιτική έρευνας και καινοτομίας, όπως αρμόζει σε μια βιομηχανική στρατηγική, και να κατοχυρώνεται μέσω της εμπορικής πολιτικής της Ένωσης (όπως έγινε πρόσφατα στην περίπτωση της συγχώνευσης Mac Donnell-Douglas/Boeing)[semigr ]

22. θεωρεί ότι η πολιτική ανταγωνισμού θα πρέπει να προωθεί τις συγχωνεύσεις των ευρωπαϊκών επιχειρήσεων εφόσον με τον τρόπο αυτό ενισχύεται η ανταγωνιστικότητά τους στις διεθνείς αγορές[semigr ]

23. θεωρεί ότι η καθιέρωση των ελάχιστων κοινωνικών και περιβαλλοντικών ρητρών σε επίπεδο διμερούς και πολυμερούς παγκόσμιου εμπορίου είναι απαραίτητη προκειμένου να καταπολεμηθεί το κοινωνικό και το περιβαλλοντικό ντάμπιγκ[semigr ] είναι επίσης της γνώμης ότι επιβάλλεται καλύτερος και στενότερος συντονισμός για την πιστοποίηση των προϊόντων που κυκλοφορούν στην αγορά της ΕΕ[semigr ]

24. θεωρεί ότι το άνοιγμα των αγορών και η παγκοσμιοποίηση των συναλλαγών καθιστούν αναγκαία για τις ευρωπαϊκές επιχειρήσεις την ενίσχυση της νομοθεσίας σχετικά με τα πνευματικά δικαιώματα με τη θέσπιση νομοθετικών διατάξεων σε διεθνές επίπεδο, οι οποίες θα έχουν συλληφθεί ως οικονομικά μέσα για την εξυπηρέτηση της ανταγωνιστικότητας των επιχειρήσεων[semigr ]

25. θεωρεί άλλωστε ότι η δραστηριότητα των ευρωπαϊκών επιχειρήσεων στις μεγάλες διεθνείς αγορές, παρά τους κανόνες της ΠΟΕ, συνεχίζει να υπόκειται σε πολυάριθμους άμεσους και έμμεσους περιορισμούς που απαιτούν εκ μέρους της Επιτροπής πιο συγκεκριμένες και ενεργητικές δράσεις, είτε με τη συστηματική κίνηση της διαδικασίας για παράβαση, είτε με την επέκταση των διαφόρων συμφωνιών σε χώρες οι οποίες σήμερα αποκλείονται από αυτές (όπως π.χ. η Κίνα), είτε με τον περιορισμό των διμερών συμφωνιών και των προτιμησιακών καθεστώτων[semigr ]

26. θεωρεί, ότι οι αγορές εργασίας πρέπει να μπορούν να προσαρμόζονται και να συμβαδίζουν με την εξέλιξη της κοινωνίας, και ότι οι πρωτοβουλίες που ελήφθησαν σχετικά με τη μείωση του χρόνου εργασίας στα διάφορα κράτη μέλη πρέπει να αναλυθούν ως προς τον μακροπρόθεσμο οικονομικό και κοινωνικό αντίκτυπο[semigr ]

27. εκφράζει τη βεβαιότητά του ότι η ειδίκευση του εργατικού δυναμικού και η συνεχής κατάρτιση παραμένει για την Ευρώπη ένα από τα τελευταία μέσα καταπολέμησης της ανεργίας[semigr ] η εκπαίδευση και η επαγγελματική επιμόρφωση πρέπει να υποστούν ριζικές αλλαγές λόγω της συνεχούς ανάγκης για ανανέωση των γνώσεων που τείνουν να προσεγγίσουν συνεχώς περισσότερο την εκπαιδευτική λειτουργία της ζωής της επιχείρησης, γεγονός που θα μπορούσε να οδηγήσει στο συμπέρασμα ότι η συνεχής επιμόρφωση πρέπει να θεωρείται αναπόσπαστο στοιχείο του χρόνου εργασία και να προσεγγίσει το χώρο εργασίας[semigr ]

28. επιθυμεί από τις ευρωπαϊκές επιχειρήσεις να δώσουν δείγματα μεγαλύτερης δυναμικότητας προκειμένου να προσαρμοστούν στις διαρθρωτικές μεταβολές με νέες μεθόδους εργασίας και με τη βελτίωση της ικανότητας ανταγωνιστικής τοποθέτησης σε ευρωπαϊκή και παγκόσμια κλίμακα[semigr ]

29. παρατηρεί ότι οι μεταβολές της βιομηχανικής οργανωτικής διαδικασίας, που προέκυψαν τόσο από την πίεση που ασκεί ο διεθνής ανταγωνισμός όσο και από τις συνέπειες των νέων τεχνολογιών, πρέπει να ληφθούν προσεκτικότερα υπόψη, αναγκάζοντας τις ευρωπαϊκές επιχειρήσεις να καταφύγουν σε μεθόδους διαχείρισης, όπως π.χ. η συγκριτική αξιολόγηση (benchmarking) ή το βιομηχανικό μάρκετιγκ που βασίζονται στην εταιρική σχέση μεταξύ των επιχειρήσεων[semigr ]

30. υπογραμμίζει τη θετική συνεισφορά των επιχειρήσεων του δημοσίου τομέα στον βιομηχανικό ανταγωνισμό της Ένωσης και στην πραγματοποίηση των γενικότερων στόχων της[semigr ]

31. αναθέτει στον Πρόεδρό του να διαβιβάσει το παρόν ψήφισμα στην Επιτροπή και το Συμβούλιο, την UNICE, την Οικονομική και Κοινωνική Επιτροπή, καθώς και στην Επιτροπή των Περιφερειών.